میکس چو

میکس ولکی چو (پیدائش: 21 مارچ 2000ء) نیوزی لینڈ کے ایک کرکٹ کھلاڑی ہیں۔  انھوں نے 1 مارچ 2019ء کو 2018-19ء پلنکیٹ شیلڈ سیزن میں اوٹاگو کے لیے فرسٹ کلاس ڈیبیو کیا۔  فرسٹ کلاس ڈیبیو سے قبل انھیں 2018ء انڈر 19 کرکٹ ورلڈ کپ کے لیے نیوزی لینڈ کے اسکواڈ میں شامل کیا گیا تھا۔ فروری 2019ء میں انھوں نے بنگلہ دیش کے خلاف 50 اوور کے ٹور میچ میں نیوزی لینڈ الیون کی طرف سے بھی کھیلا۔ انھوں نے 14 دسمبر 2019ء کو اوٹاگو کے لیے 2019-20ء سپر سمیش میں ٹوئنٹی 20 میں ڈیبیو کیا۔ 

جون 2020ء میں انھیں اوٹاگو کی طرف سے 2020-21ء ڈومیسٹک کرکٹ سیزن سے قبل معاہدے کی پیشکش کی گئی تھی۔ انھوں نے 19 فروری 2021ء کو اوٹاگو کے لیے فورڈ ٹرافی میں اپنی لسٹ اے کی شروعات کی۔  نومبر 2021ء میں، 2021-22ء پلنکٹ شیلڈ سیزن میں، چو نے فرسٹ کلاس کرکٹ میں اپنی پہلی سنچری 103 ناٹ آؤٹ کے ساتھ بنائی۔  2025ء میں چو نے وینکوور نائٹس کے لیے کینیڈا سپر 60 ٹی 10 کرکٹ مقابلے میں کھیلا۔

 ذاتی زندگی 
چو 2000 میں ڈونیڈن میں پیدا ہوئے اور شہر کے اوٹاگو بوائز ہائی اسکول میں تعلیم حاصل کی۔ Max Chu, CricketArchive. Retrieved 17 February 2024.  انھوں نے اسکول میں کرکٹ کھیلی اور 2017 میں ہیڈ بوائے تھے۔

 حوالہ جات 

زمرہ:غیر موجود مقام پیدائش (بقید حیات شخصیات)
زمرہ:نیوزی لینڈ کے کرکٹ کھلاڑی
زمرہ:بقید حیات شخصیات
زمرہ:2000ء کی پیدائشیں